Unkarilaisia kansanlauluja


1. A merre én járok. 

 Menisin jos minne,
 Jopa puutkin itkee,
 Lehdet putoavat
 Hieno-oksasista.

 Pudotkaat, lehtiset!
 Peittäkäätte minun,
 Sillä kanaseni
 Itkein mua hakee.

 Pudotkaat, lehtiset,
 Tiheästi tiellein!
 Ettei tiedä ruusuin
 Minne meni kulta.

2. Ha én páva volnék. 

 Jos mä oisin riikinkukko,
 Kävisin kuin riikinkukko,
 Niin mä joisin Duunan vettä,
 Lentäisin Duunan yli,
 Istuisin katajahan,
 Söisin katajanmarjoja;
 Siitä lentäisin takaisin,
 Höyheniä pudottaisin,
 Nuorten naisten koottavaksi,
 Neitojen sidottavaksi,
 Pidettäväksi poikien.

3. Amott kerekedik egy feketö felhö. 

 Tuolla nousee musta pilvi,
 Musta kotka pilven päällä,
 Keltasäärinen havukka.

 Viivyttele matkojasi,
 Kotka kulta retkiäsi;
 Tuoppas tuonne terveisiä
 Isälleni, äidilleni,
 Kihlatulle kullalleni.

 Kysynnevät, missä olen;
 Sano, orja parka olen
 Turkin tuimassa hovissa,
 Raudan kahleissa kovissa.

4. Nem anyától lettil. 

 Äidistäkö synnyit? –
 Ruusupuussa kasvoit,
 Helluntaina elvyit
 Aamukoittehella.

 Poskesi ruusu
 Likelle kun saapuu,
 Sydämeni palaa
 Kukka-poltoksesta.

5. Kerek az én súbam alja, de drága. 

 Tasanen on turkin heiniä, mutta kallis,
 Peittele ei tyttöäni turhaan; –
 Suuta joka yö jos annat,
 Turkin hinnan multa kannat,
                Enkelein.

 Tasanen on kengän kanta, mutta kallis,
 Astu ei luo tyttöseni turhaan; –
 Suuta joka yö jos annat,
 Kengän hinnan multa kannat,
                Enkelein.

 Tasanen on hattuseni, mutta kallis,
 Tervehdi ei tyttöäni turhaan; –
 Suuta joka yö jos annat,
 Hatun hinnan multa kannat,
                Enkelein.

Lähde: Uusi Suometar 26.1.1874, 9.2.1874, 18.2.1874.

Anonyymi
Jaakko Päivärinta
Laulut
Uusi Suometar
1874